Andreas Lloyd Webber
Andreas Lloyd Webber (Anglice:  Andrew Lloyd Webber natus Londinii die 22 Martii 1948) compositoris Gulielmi Lloyd Webber filius, est ipse compositor praecipue phantasticorum poëmatum musicorum. 

Primum composuit anno 1965 The Likes of Us (Gentes sicut nos) quod vitam philanthropistae Hibernici Thomae Ioannis Barnardo enarrat, quamquam hoc drama tamen usque ad annum 2005 non actum est.

Fabula scaenica eius quae prima rem bene gessit fuit anno 1968 Joseph and the Amazing Technicolor Dreamcoat (Iosephus et Pluviale Mirabile Varicoloratum). Hoc drama, scriptum pro schola in Anglia antequam in Broadway editum est, historiam Iosephi e Libro Geneseos sumptam more novo enarrat. Idem dici potest de dramate Jesus Christ Superstar (Iesus Christus Hero Optimus)anno 1971 scripto. 

Magnopere spectatoribus placuit etiam Evita anno 1978 composita, quae res gestas Evae Peron, uxoris praesidis Argentinae, Ioannis Dominici Perón, narrat. Anno 1982 Lloyd Webber scripsit Cats (Feles) opus de felibus qui vivunt in viis ac plateis urbis magnae secundum Thomae Stearns Eliot poematum librum.

Anno 1985 Llooyd Webber scripsit Requiem, missam pro defunctis popularem, et insequente anno edidit Phantom of the Opera (Spectrum Theatri), opus etiam secundum antiquas mythistorias et pelliculas editum in quo narratur de theatri lyrici cantrice quae spectri in suo theatro apparentis amore capta est.

Mense Octobri 2009 nuntiatur Andream Lloyd Webber cancro prostatae affectum esse.

Alia opera 

 Starlight Express (1984) 
 Aspects of Love (1989)
 Sunset Boulevard (1993)
 Whistle Down the Wind (1996)
 Bombay Dreams
 et The Phantom of Manhattan (2009).

Clarissima carmina eius 

 Any Dream Will Do ("Quodlibet Somnium Laborabit") - Joseph and the Amazing Technicolor Dreamcoat
 I Don't Know How to Love Him ("Nescio Quomodo Amandus Sit") - Jesus Christ Superstar
 Jesus Christ Superstar (Iesus Christus Superastrum) - Jesus Christ Superstar
 Don't Cry for Me Argentina ("Propter Me Noli Lacrimare, Argentina") - Evita
 Buenos Aires ("Bonaëropolis") - Evita
 Memory ("Memoria") - Cats
 Phantom of the Opera ("Phantasma Melodramae")
 All I Ask ("Hoc Solum Peto") - Phantom of the Opera
 No Matter What ("Certissime") - Whistle Down the Wind

Pelliculae secundum Dramata eius creatae 

  Jesus Christ Superstar  (1973)
  Evita (1996)
  Phantom of the Opera  (2004)

Nati 1948
Homines vivi
Compositores Britanniae
Compositores carminum
Incolae Angliae
!